|  |  |
| --- | --- |
| |  | | --- | | **Yhdistysten tapahtumiin osallistuneiden määrät 2024**  OSJ kerää jälleen paikallisyhdistyksistä tiedon siitä, miten paljon yhdistyksen tilaisuuksissa on ollut osallistujia vuoden 2024 aikana. Saamme näin kokonaisluvun, jonka avulla voimme kertoa toimintamme monipuolisuudesta ja laajuudesta.  Mukaan kannattaa laskea kaikenlainen toiminta, joka liittyy yhdistyksen toimintaan: hallituksen kokoukset (jokaisen kokouksen osallistujamäärä lasketaan erikseen mukaan), vuosikokous, liikuntakerrat (kukin kerta erikseen), matkat, retket kulttuuritilaisuudet yms.  HUOM! Jokaisesta tilaisuudesta saadaan oma lukunsa, joka lasketaan kokonaismäärään. Kaikkien tiedon lähettäneiden yhdistysten kesken arvomme 200 euron palkinnon!  Raha maksetaan yhdistyksen tilille. Pyydämme yhdistyksiä lähettämään lukumäärän (= yksi luku, johon on laskettu kaikki vuoden tapahtumiin osallistuneiden määrät) toiminnanjohtajalle **31.1.2025 mennessä** sähköpostitse osoitteeseen tuula.laine@osj.fi. | |
| |  | | --- | | **Tilaa jäsenlistat ja tarrat tarvittaessa!**  Ilmoitattehan sähköpostitse OSJ:n toimistoon **17.1.2025 mennessä** (toimisto@osj.fi), jos toivotte meidän lähettävän jäsenlistan/tarrat teille tammikuussa postitse. Ilmoitattehan tilatessanne, haluatteko ainoastaan listan tai tarrat vai molemmat. Ilmoitattehan myös, jos haluatte tarrat ainoastaan niiden jäsenten osalta, joiden jäsentietoihin ei ole tallennettu sähköpostiosoitetta!  Huomioittehan, että ennen vuodenvaihdetta tulostetuilta jäsenlistoilta puuttuvat vuoden vaihteessa liittyvät uudet jäsenet. Mukana ovat vielä vuoden vaihteessa eroavat jäsenet. Maksamattomat jäsenet eivät listauksissa ole enää mukana, heidät on poistettu rekisteristä syyskuussa. Lähetämme listat kootusti tammikuussa (ja elokuussa) vain niihin yhdistyksiin, jotka näin toivovat. Voitte tilata listan ja tarrat myös muulloin vuoden aikana jäsenpostituksianne varten. **Huomioittehan, että postituksia ei tehdä aikavälillä 23.12.2024.–6.1.2025. Ennen joulua viimeinen postituspäivä on 19.12.**  **Ajantasainen jäsenlista ja tarrat Edustettavat jäsenet -sovelluksesta:**  Muistattehan, että voitte kätevästi tulostaa listat ja tarrat myös itse Edustettavat jäsenet -sovelluksesta.  **Yhdistysten puheenjohtajilla, varapuheenjohtajilla, sihteereillä, jäsenasioiden hoitajilla**, taloudenhoitajilla ja tiedottajilla on oikeus ajaa sovelluksessa raportteja ja tulostaa listauksia. Heillä on on myös oikeus siirtää tiedot esim. tarroille tai Exceliin. Lisäksi **neljällä ensimmäisellä** **tehtävänhoitajalla** on oikeus ylläpitää jäsenten yhteystietoja (sähköpostiosoitteet ja matkapuhelinnumerot) sekä päivittää yhdistyksen tehtävätietoja.  Edustettavat jäsenet -sovellukseen kirjaudutaan osoitteesta [https://edustettavatjasenet.oaj.fi](https://edustettavatjasenet.oaj.fi/)  **Sovellukseen kirjaudutaan vahvasti tunnistautumalla mobiilivarmenteella tai verkkopankkitunnuksilla.**  Edustettavat jäsenet -sovelluksen kirjautumissivulle pääsee myös OSJ:n verkkosivujen Extranet-osiosta.  Extranettiin pääsette yhdistysten yhteisillä tunnuksilla:  Käyttäjätunnus: senioriopettaja Salasana: Yhdistys76  Autamme mielellämme sovellusten käytössä. | |

|  |  |
| --- | --- |
| |  | | --- | | **Tervetuloa Educa-messuille 24.–25.1.2025**  OSJ aloittaa 50-vuotisjuhlavuotensa Educassa! **[Educa](https://educa.messukeskus.com/" \o "https://educa.messukeskus.com/" \t "_blank)** järjestetään Helsingin Messukeskuksessa 24. – 25.1.2025.  Katso ohjelma [**täältä**](https://educa.messukeskus.com/tapahtumassa/ohjelma/?mkdtt=20250124&mkl=timeline). Rekisteröidy osallistujaksi [**täällä**](https://visit.messukeskus.com/registration/Registration/Login?id=579-25133-1935). Rekisteröityminen etukäteen nopeuttaa sisäänpääsyä tapahtumaan. Tapahtuma on maksuton.  Mukana osastollamme **6d85**on jälleen joukko aktiivisia senioriopettajia. Messuilemassa ovat:   Helsingin senioriopettajat ry, Espoon seudun opettajaseniorit ESOS ry, Vantaan senioriopettajat ry, Helsingin seudun ammatilliset senioriopettajat HASO ry sekä Oulun seudun senioriopettajat ry.  Tervetuloa mukaan! | |
| |  |  |  | | --- | --- | --- | | |  | | --- | | Kuva: 245 x 138px |  |  | | --- | | Kuva: 245 x 138px | | |

|  |  |
| --- | --- |
| |  | | --- | | **Kotimaan liikuntalomia vuonna 2025**  **Ylläksen hiihtoviikot 2025 täyttymässä**  Ylläksen toiselle hiihtoviikolle 5.–12.4.2025 on vielä muutamia paikkoja vapaana! Varaukset tulee tehdä **15.1.2025 mennessä** suoraan hotelliin: [yllaskaltio@laplandhotels.com](mailto:yllaskaltio@laplandhotels.com) tai puh. +35816552000.  Senioriopettajille on ensi vuonna tarjolla useita liikuntalomia, joita suunnitellaan parhaillaan.  **Kevään 2025 kuntolomat**  Tähän mennessä keväälle sovittuja lomia ovat:   * Liikuntaloma Varalassa 17.–21.3.2025 * Kevätfiilis Pajulahdessa 24.–28.3.2025 * Hyvän olon päivät Kisakalliossa 1.–4.4.2025   Keväälle 2025 on tulossa lomat myös Kuortaneelle ja Tanhuvaaraan.  **Syksyn ruskaloma 2025**  Senioriopettajien perinteinen ruskaloma järjestetään tuttuun tapaan Luostolla 15.–20.9.2025.  Tiedotamme liikuntalomista tarkemmin OSJ:n verkkosivuilla tammikuussa 2025 ja Senioriopettaja-lehdessä 1/2025 (ilm 17.2.2025).  Lähetämme yhdistyksiin koosteen liikuntalomista tammikuun yhdistystiedotteen liitteenä! | |
| |  | | --- | | Kuva iso: 540 x 307px | |

|  |  |
| --- | --- |
| |  | | --- | | **Pohjois-Irlannin kiertomatka 23.–27.5.2025**  Senioriopettaja-lehden lukijamatka tarjoaa ainutlaatuisen mahdollisuuden tutustua Pohjois-Irlannin kiehtovimpiin nähtävyyksiin: Giant’s Causeway, Titanicin kotikaupunki Belfast, Boynen taistelu, muurien ympäröimä keskiaikainen Derry, Dunlucen kaunis rauniolinna ja kuningasperheen koti Hillsborough.  Matkan hinta 1 856 euroa. Hinta sisältää Finnairin Helsinki-Dublin-Helsinki-reittilennot turistiluokassa, majoituksen jaetussa kahden hengen huoneessa, 4 x aamiainen, 4 x lounas, 1 x päivällinen, ohjelman mukaiset kuljetukset, retket ja sisäänpääsymaksut, suomalaisen asiantuntijaoppaan palvelut kohteessa. Lisämaksusta 1hh 350 euroa. Asiantuntijaoppaana on Taija Howard.  Varaukset ja lisätiedot: Lomalinja Oy, puh. 010 289 8100 [lomalinja.fi/lukijamatka/senioriopettaja-lehti](https://www.lomalinja.fi/lukijamatka/senioriopettaja-lehti) | |
| |  | | --- | | **Uutisia alueilta Senioriopettaja-lehteen 1/2025**  Muistattehan jälleen Senioriopettaja-lehteä ja lähetätte lyhyitä tekstejä kuvineen yhdistyksenne loppusyksyn jäsentilaisuuksista. Kännykkäkuva käy hyvin, mutta se kannattaa lähettää suurimmassa mahdollisessa tiedostokoossaan. Osoite on [senioriopettaja@osj.fi](mailto:senioriopettaja@osj.fi). **Lehden 1/2025 aineistopäivä on 13.1.2025.**  Muistakaa myös OSJ:n vuosijuhlia suunnitellessanne, että Senioriopettaja kertoo ensi vuoden aikana mielellään alueiden erilaisista OSJ 50 vuotta -juhlista. Juhlatapahtumiin kannattaa nimetä valokuvauksesta vastaava henkilö ja tekstin kirjoittaja jo ajoissa ennen tapahtumaa. Vuoden 2025 aikana julkaistaan silti esimerkiksi retkijuttuja tavalliseen tapaan. **Senioriopettaja-lehden kaikki aineistopäivät löytyvät lehden sivulta 2.** | |

|  |  |
| --- | --- |
| |  | | --- | | **OSJ:n toimisto on joululomalla 23.–31.12.2024**  Toimiston puhelinpalvelu on suljettu  23.–31.12.2024. Postitukset ovat tauolla 20.12.–6.1.2025. OSJ:n jäsenpalveluihin voi kuitenkin ottaa yhteyttä sähköpostitse [toimisto@osj.fi](mailto:toimisto@osj.fi) tai yhteydenottolomakkeilla myös joululoman aikana. Omien yhteystietojen päivitys onnistuu kätevästi [Omat tiedot](https://osj.fi/omat-tiedot-osj/) -sovelluksessa. | |
| |  |  |  |  |  | | --- | --- | --- | --- | --- | | **Lämmin kiitos hyvästä yhteistyöstä vuonna 2024,**  **hyvää joulua ja onnellista uutta vuotta!**  Opetusalan Seniorijärjestö OSJ   |  |  | | --- | --- | | Pekka Koskinen | Tuula Laine | | Puheenjohtaja | Toiminnanjohtaja |   Liitteet:  OSJ 50 -vinkit yhdistyksiin Tämä yhdistystiedote 9/2024 PDF-muodossa | |

|  |  |
| --- | --- |
| |  | | --- | | Kuva iso: 540 x 307px | |
| |  |  |  |  | | --- | --- | --- | --- | | |  |  |  | | --- | --- | --- | | |  | | --- | |  |  |  | | --- | | **Opetusalan Seniorijärjestö OSJ Rautatieläisenkatu 6 00520 Helsinki  toimisto.osj.fi**[**www.osj.fi**](http://www.osj.fi/) **[ ]020 748 9735     [ ]020 748 9678** | | | |

|  |
| --- |
|  |